b'\n_START_ARTICLE_\nAntti Vasala\n_START_PARAGRAPH_\nAntti Antero Vasala (s. 13. toukokuuta 1977 Heinola) oli suomalainen keskimatkojen juoksija. H\xc3\xa4n edusti Lahden Ahkeraa ja h\xc3\xa4nen valmentajanaan toimi Simo Kaukonen. Kalevan kisoista Vasala voitti hopeaa ja kaksi pronssia 800 metrin juoksussa sek\xc3\xa4 kaksi hopeaa 1 500 metrin juoksussa. Lis\xc3\xa4ksi h\xc3\xa4n voitti viestijuoksun SM-kilpailuista nelj\xc3\xa4 kultaa 4 x 800 metrin viestijuoksussa sek\xc3\xa4 kolme kultaa, hopeaa ja pronssia 4 x 1 500 metrin viestijuoksussa. Virallisissa kilpailuissa Vasala ei ole esiintynyt vuoden 2005 j\xc3\xa4lkeen.'